Notuðu hundruðir milljarða til að veikja jenið Fjármálaráðuneyti Japans upplýsti í dag að það hefði notað sem samsvarar nær 300 milljörðum kr. í þessum mánuði til þess að koma í veg fyrir mikla styrkingu á gengi jensins . Ráðuneytið seldi jen fyrir þessa upphæð og keypti dollara í staðinn . Þetta kemur fram á vefsíðunni MarketWatch . Fyrr í mánuðinum staðfesti Yoshihiko Noda fjármálaráðherra Japans að japanski seðlabankinn hefði keypt dollara fyrir jen . Það gerðist þegar gengi dollarans féll mikið og hafði ekki verið lægra gangvart jeninu í 15 ár . Þegar japanski seðlabankinn sló til stóð gengið í 82,37 jenum fyrir dollara . Í dag er gengið 83,31 jen fyrir dollar .